Wani ‘Dan Majalisa ya ja-kunnen Jam’iyyar sa ta APC a kan zaben 2019
Abin da ya auku a Majalisa a 2015 zai iya maimaita kan sa bana – inji Okafor
2 months ago 2327 views by Muhammad Malumfashi
Labari ya zo mana cewa wani daga cikin masu neman kujerar shugaban majalisar wakilan tarayya, John Okafor, ya gargadi jam’iyyar APC da cewa, ana yi ganin maiman abin da ya faru a 2015 a bana.
Honarabul John Chike Okafor ya bayyanawa manema labarai cewa jam’iyyar APC tana iya samun kan-ta cikin halin da ta shiga shekaru 4 da su ka wuce wajen zaben shugabannin majalisar tarayya inda aka bijerewa APC mai mulki.
John Okafor wanda yake takarar Kakakin majalisar tarayya yayi wannan jawabi ne a Garin Abuja a Ranar Litinin 29 ga Watan nan na Afrilu. Okafor yayi magana ne a kan sabanin da wasu ‘Yan majalisar APC su ka samu kan-su.
‘Dan Majalisar mai wakiltar yankin jihar Imo yaka cewa duk da shugaban APC na kasa, Adams Oshiomhole yana kokarin ganin wadanda yake so sun samu mukamai a majalisar tarayya, zaben da za ayi zai ba kowa mamaki a kasar.
KU KARANTA: INEC ta na kokarin yi wa nasarar Atiku rufa-rufa - PDP
John Okafor yana so Ibo su kawo Kakakin Majalisa a 2019
A cewar Hon. Okafor, Femi Gbajabiamila ya cancanci ya rike majalisar wakilai na tarayya, sai dai ya ja-kunnen jam’iyyar da ta bi a hankali wajen raba kason kujerun majalisar yadda za ayi wa kowane bangare na cikin Najeriya adalci.
Babban ‘dan majalisar na APC yana neman ganin an warewa mutanen Ibo da ke yankin Kudu maso Gabas mukamin Kakakin majalisa. Okafor yace yadda APC ta raba kason majalisa a yanzu, bai da banbanci da abin da tayi a 2015.
A zaben 2015, jam’iyyar APC mai mulki ta nemi a zabi Sanata Ahmad Lawan da Femi Gbajabiamila, sai dai hakan bai yiwu ba inda Bukola Saraki da Yakubu Dogara su ka nuna masu yadda ake wanke allon majalisar.
Doris SimeonAPC Latest NewsHausa NewsLabarai Daga Jaridu Latest NewsManyan Labarai A Yau Latest News
Najeriya za ta shigo da sabbin taragon jirgin kasa na zamani guda 10 – Minista